pythainlp/thai_wikipedia_clean_20230101 huggingface dataset:
วัดอมราวาส หรือวัดฉุน นี้ตั้งอยู่ที่หมู่ 5 ตำบลบ้านสวน อำเภอเมืองสุโขทัย จังหวัดสุโขทัย เป็นวัดของคณะสงฆ์มหานิกาย ประเภทวัดราษฎร์
วัดอมราวาสเป็นวัดที่ตั้งขึ้นเพื่อเป็นเกียรติแก่พระราชพฤฒาจารย์ (หลวงพ่อห้อม อมโร) อดีตเจ้าคณะจังหวัดสุโขทัย ที่ริเริ่มและให้มีการสร้างวัดเพื่อเป็นรักษาศรัทธาชาวพุทธที่อยู่ในบริเวณบ้านคลองด่าน ที่ยากต่อการเดินทางในช่วงฤดูฝนที่จะต้องเข้ามาประกอบศาสนกิจในฐานะชาวพุทธในบริเวณวัดในตำบลบ้านสวน ที่ห่างไกลเป็นระยะทางหลายกิโลเมตร
มูฮัมหมัด อาลี จินนาห์
มูฮัมหมัด อาลี จินนาห์  เกิดเมื่อวันที่ 25 ธันวาคม พ.ศ. 2419 เป็นบิดาแห่งปากีสถาน และเป็นผู้แยกดินแดนระหว่างฮินดูกับมุสลิม เป็นดินแดนของประเทศปากีสถาน จินนาห์เสียชีวิตลงเมื่อวันที่ 11 กันยายน พ.ศ. 2491 สิริอายุได้ 71 ปี
อังเฆล ดิ มาริอา
อังเฆล ฟาเบียน ดิ มาริอา เอร์นันเดซ (; เกิด 14 กุมภาพันธ์ ค.ศ. 1988) เป็นนักฟุตบอลชาวอาร์เจนตินา ปัจจุบันเล่นได้ทั้งในตำแหน่งปีก และกองกลางตัวรุกให้แก่ยูเวนตุส สโมสรในเซเรียอา และทีมชาติอาร์เจนตินา
ในฤดูกาล 2014–15 ดิ มาเรียได้ย้ายมายังแมนเชสเตอร์ยูไนเต็ด ในพรีเมียร์ลีก อังกฤษ ด้วยการซื้อตัวมาจากเรอัลมาดริดในสเปน ด้วยค่าตัว 59.7
ล้านปอนด์ ซึ่งถือว่าเป็นสถิติการซื้อขายตัวนักฟุตบอลที่แพงที่สุดของอังกฤษ แต่ว่าการเล่นในพรีเมียร์ลีกนั้น ดิ มาเรียได้รับเสียงวิจารณ์ว่าเล่นได้ไม่คุ้มค่าตัว เมื่อจบฤดูกาล จึงไม่ได้ร่วมกับสโมสรเดินทางแข่งขันนัดพิเศษ และต่อมาได้ย้ายไปร่วมสโมสรใหม่ คือ ปารีแซ็ง-แฌร์แม็ง(Paris Saint-Germain) ด้วยค่าตัว 44.4 ล้านปอนด์
ทางหลวงแผ่นดินหมายเลข 4026
ธนาตรัยฉัตร ภูโชคอนันต์
ธนาตรัยฉัตร ภูโชคอนันต์ (สกุลเดิม: ลิมปยารยะ; เกิด 21 กรกฎาคม พ.ศ. 2530) ชื่อเล่น เชน เป็นอดีตนักแสดงและนักร้องสมาชิกวงไนซ์ ทู มีท ยู แล้วมาเป็นศิลปินเดี่ยวในสังกัดอาร์เอส ตั้งแต่ปี 2549–2557
ธนาตรัยฉัตร ภูโชคอนันต์ (นามสกุลเดิม ลิมปยารยะ) ชื่อเล่น เชน เกิดเมื่อวันที่ 21 กรกฎาคม พ.ศ. 2530 มีส่วนสูง 180 เซนติเมตร มีพี่ชาย 1 คน และพี่สาว 1 คน เป็นอดีตสมาชิกวงไนซ์ ทู มีท ยู แล้วมาเป็นศิลปินเดี่ยว ในค่ายอาร์เอส ตั้งแต่ปี 2549-2557
ช่วงระหว่างที่เป็นนักร้องได้เปิดธุรกิจขายของ Gift Shop จากเกาหลี ชื่อ "ซอลมุนปัง" ที่สยามสแควร์ ซอย 2 และขยายสาขามาที่ ห้างแพลตตินั่ม ประตูน้ำ ขายเสื้อผ้าแฟชั่น ออกแบบ และส่งตัดเอง
ต่อมาปี 2552-2554 มีโอกาสได้ทำงานเป็นพนักงานฝ่ายการตลาด บริษัท วุฒิศักดิ์ คลินิก อินเตอร์กรุ๊ป จำกัด และปี 2554-2557 เลื่อนตำแหน่งเป็นผู้อำนวยการฝ่ายการตลาดและประชาสัมพันธ์ บริษัท วุฒิศักดิ์ คอสเมติก จำกัด
ปี 2557 ถึงปัจจุบัน เป็นประธานเจ้าหน้าที่บริหาร บริษัท อมาโด้ กรุ๊ป จำกัด
ปัจจุบันเชน” ที่ขอเปลี่ยนนามสกุลจาก “ลิมปยารยะ” เป็น “ภูโชคอนันต์” เพราะบวกลบตัวเลขแล้วลงตัวเสริมเรื่องบารมีเงินทอง แถมเจ้าตัวยังอยากตั้งต้นวงศ์ตระกูลใหม่ เพราะที่ผ่านมาล้มลุกคลุกคลานจนผ่านอุปสรรคมาถึงทุกวันนี้
ล่าสุดเจ้าตัวก็ส่งท้ายปี 2563 ด้วยการเปลี่ยนชื่อจาก “ธนา” เป็น “ธนาตรัยฉัตร” เพื่อเสริมความเฮงของธุรกิจที่ปีนี้ (2564)
ธนาตรัยฉัตร คบหาดูใจกับ เจมส์ กาลย์กัลยา ภู โชคอนันต์ ชื่อ เดิม กณิการ์ ภูศรี แฟนสาวนอกวงการรองอันดับหนึ่งมิสแกรนด์ไทยแลนด์ สมรสกันแล้ว เมื่อ วันเสาร์ ที่ 14 มกราคม พ.ศ. 2560 โดยช่วงเช้ามีพิธีสู่ขอพร้อมพิธีหมั้นตามแบบไทย-จีน และพิธีฉลองมงคลสมรสจัดที่ โรงแรม Bangkok Marriott Marquis Queen's Park ปัจจุบันมีบุตร รวมกัน 5 คนคือ
วิทยาลัยเทคนิคปากช่อง
วิทยาลัยเทคนิคปากช่อง เป็นสถาบันอาชีวศึกษาในจังหวัดนครราชสีมา สังกัดสำนักงานคณะกรรมการการอาชีวศึกษา กระทรวงศึกษาธิการ ตั้งอยู่เลขที่ 881 หมู่ 13 ตำบลจันทึก อำเภอปากช่อง จังหวัดนครราชสีมา 30130
วิทยาลัยการอาชีพปากช่อง เป็น 1 ในวิทยาลัยการอาชีพ 51 แห่งที่ ประกาศจัดตั้งเมื่อวันที่ 18 มิถุนายน พ.ศ. 2540 โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการของรัฐบาลขณะนั้น บนพื้นที่ 100 ไร่ อยู่ในความดูแลของโรงงานที่ 5 กองผลิตอุปกรณ์สายพลาธิการ กองทัพบก เปิดทำการสอน ระดับประกาศนียบัตรวิชาชีพ (ปวช.) จำนวน 2 สาขาวิชา ได้แก่ สาขาวิชาช่างยนต์ และสาขาวิชาการบัญชี มีนักศึกษารุ่นแรกจำนวน 80 คน ผู้อำนวยการคนแรกคือ นายทัศนา เพลงสันเทียะ
วันที่ 24 สิงหาคม 2563 ได้รับการเปลี่ยนชื่อสถานศึกษาเป็น วิทยาลัยเทคนิคปากช่อง พร้อมกับวิทยาลัยในสังกัดสำนักงานคณะกรรมการการอาชีวศึกษา 13 แห่ง
จอห์นนี่ เรเวอร์
ไทสั้น คิดด์
พระราชประสิทธิคุณ (ทิม ยสทินฺโน)
พระราชประสิทธิคุณ (ทิม ยสทินโน) อดีตเจ้าคณะจังหวัดสุโขทัย และอดีตเจ้าอาวาสวัดราชธานี ที่ได้รับมอบหมายจากสมเด็จพระมหาสมณเจ้า กรมพระยาวชิรญาณวโรรส ไปสนองงานคณะสงฆ์ที่จังหวัดสุโขทัย นอกจากนี้ ท่านยังเป็นผู้มีคุณูปการต่อการอนุรักษ์โบราณวัตถุและโบราณสถานอันล้ำค่า ในสมัยสุโขทัย ให้คงอยู่ด้วยการเก็บรวบรวมเอง และร่วมมือชี้แนะกรมศิลปากรในการบูรณะโบราณสถาน เป็นผู้ที่คอยจดบันทึกเก็บหลักฐานทางประวัติศาสตร์และโบราณคดี และถ่ายทอดเรื่องราวที่ได้รับรู้ มาเป็นประโยชน์ต่อการค้นคว้าศึกษาของอนุชนรุ่นหลังเป็นอย่างยิ่ง
พระราชประสิทธิคุณ นามเดิม ขาว สกุล มุ่งผล เกิดเมื่อวันเสาร์ สิงหาคม พ.ศ. 2424 ที่ตำบลไผ่ดำ อำเภอป่าโมก จังหวัดอ่างทอง ท่านเป็นบุตรคนสุดท้อง และมารดาได้เสียชีวิตแต่เยาวัยว์ เมื่อถึงวัยสมควรบิดาได้นำไปฝากเพื่อศึกษารับใช้พระในวัดมหาดไทย อำเภออ่างทองในขณะนั้น ซึ่งเป็นแบบแผนการศึกษาเดิมในครั้งอดีตที่เด็กจะไปศึกษาจากวัดผ่านการเป็นเด็กวัด บวชเป็นสามเณร และเป็นพระ จนกระทั่งได้มีโอกาสติดตามพระมาอยู่อาศัยในกรุงเทพฯ บวชเป็นสามเณร เข้าเรียนหนังสือที่วัดนวลนรดิศจบชั้น 3 จากนั้นจึงได้ลาสิกขามาช่วยบิดาและครอบครัวประกอบอาชีพ จนกระทั่งถึงวัยครบ 20 ปี จึงเข้ารับการอุปสมบทเป็นพระภิกษุ และกลับไปจำพรรษาที่วัดอนงคาราม กรุงเทพ รับหน้าที่พิเศษคือช่วยสอนหนังสือขอม แก่นักเรียนและนักธรรม ต่อมาได้รับยศสมณศักดิ์เป็นฐานาที่สมุห์ ทำหน้าที่คอยรับเสด็จสมเด็จพระมหาสมณเจ้า กรมพระยาวชิรญาณ วโรรสสมเด็จฯ โปรดมาก จึงได้ส่งพระทิม ให้มาดำรงตำแหน่งเป็นเจ้าคณะแขวงอำเภอเมืองสุโขทัยระยะนั้น เพื่อดูแลงานการพระศาสนาต่างพระเนตรพระกัณห์ พระทิมเมื่อมาอยู่จังหวัดสุโขทัย ได้ร่วมกับประชาชนก่อตั้งโรงเรียนนักธรรมเพื่อให้การศึกษาแก่กุลบุตรชาวสุโขทัยในครั้งนั้น เมื่อมาอยู่จังหวัดสุโขทัยได้เจริญก้าวหน้าทั้งการงาน และสมณศักดิ์ โดยพระสมุห์ทิมเป็นพระครูประทวนได้ 8 เดือน ก็ได้รับตราตั้งเป็นอุปัชฌาย์และได้รับสัญญาบัตร เป็นพระครูวินัยสาร เจ้าคณะแขวงอำเภอเมือง และอำเภอกงไกรลาศ รวม 2 แห่ง เมื่อ พ.ศ. 2472 เป็นรองเจ้าคณะจังหวัดสุโขทัย พ.ศ. 2490 เป็นพระราชาคณะชั้นสามัญ 2508 เป็นเจ้าคณะจังหวัดสุโขทัย จนถึงมรณภาพ รวมสิริชนมายุ 89 ปี
งานอนุรักษณ์.
เป็นผู้รวบรวมศาสนวัตถุและจัดมอบให้พิพิธภัณฑ์แห่งชาติ รามคำแหง จังหวัดสุโขทัย อาทิ
ศิษย์ในอุปัชฌาย์.
- พระราชพฤฒาจารย์ (ห้อม อมโร) อดีตเจ้าอาวาสวัดคูหาสุวรรณ อดีตเจ้าคณะจังหวัดสุโขทัย (พ.ศ. 2529-2541)
- พระวิชานวรวุฒิ (ปี้ ทินฺโน) อดีตเจ้าอาวาสวัดลานหอย
- พระครูพิศาลวิริยคุณ (สิงห์โต ติสฺโส) อดีตเจ้าอาวาสวัดบึงทองหลาง กทม. (พ.ศ. 2501-2547)
เฮคเลอร์แอนด์คอช จี 36
เฮคเลอร์แอนด์คอช จี 36 เป็นปืนจู่โจม ขนาดกระสุน 5.56 × 45 มม. ออกแบบตั้งแต่ปี พ.ศ. 2533 ผลิตโดยบริษัทเฮคเลอร์แอนด์คอช ประเทศเยอรมนี เพื่อทดแทนปืน จี 3 7.62 มม. ที่มีสภาพเก่า และล้าสมัยไปแล้ว โดยปืน ออกแบบโดยใช้รูปทรง modula เพื่อความกระทัดรัด และคล่องตัว
ด้วยวัสดุที่ใช้ตัวปืนทำมาจาก เส้นใยไฟเบอร์กราส Fiberglass ผสม พอลิเมอร์ ทำให้ปืนมีน้ำหนักเบา แต่มีความคงทนแข็งแรง ระบบการทำงานของ G36 ใช้ระบบการทำงานด้วยแรงดันก๊าซ Gas-operation ในสภาวะลูกเลื่อนปิด ขัดกลอนด้วยลูกเลื่อนหมุนตัว Rotating bolt ปลดกลอนด้วยการใช้แรงดันก๊าซทางเดินสั้น ผลักดันก้านสูบ Short-stroke piston ระบายความร้อนด้วยอากาศ ลำกล้องขนาด 5.56 x 45 มม. ลำกล้องมี 6 ร่องเกลียวเวียนขวา ซองกระสุน สแตนดาดขนาด 30 นัด และ ซี-แมกกาซีน 100 นัด C-Mag เข้าประจำการใน บุนเดซเวร์(กองทัพเยอรมนี)และทะยอยปลดประจำการ ปืน จี 3 ในปี 2540
สืบเนื่องมาจาก กองทัพเยอรมนีใช้ปืน จี 3 7.62 มม. NATO มาเป็นเวลานาน ตั้งแต่ปี 1970 จึงมีโครงการ วิจัย อาวุธประจำกายใหม่เพื่อทดแทน จี 3 จึงเกิดโครงการ G11 ขึ้นซึ่งได้พัฒนาขึ้นโดยกลุ่มของเฮคเลอร์แอนด์คอชเอง โดยใช้กระสุนขนาด 4.73 มม. ซึ่งออกแบบโดยบริษัท Dynamit Nobel company G11 ซึ่งจะเป็นปืนที่มาแทนที่ปืน จี 3 ที่ใช้กระสุนขนาด 7.62 มม. NATO ที่ล้าสมัยและเฮคเลอร์แอนด์คอชได้ทุ่มงบประมาณเป็นจำนวนมากสำหรับโครงการวิจัย G11 นี้ มันจึงเป็นความหวังอย่างมากว่าโครงการจะสำเร็จ จนปืน G11 เข้าสายการผลิดและประจำการในที่สุด แต่ประเทศใน NATO เริ่มให้ความสนใจ กับกระสุนชนิดใหม่ ซึ่งมีขนาด 5.56 x45 มม. ที่ประเทศ เบลเยียม ผลิต m855 จึงทำให้ เฮคเลอร์แอนด์คอชหันมาพัฒนาปืนที่ใช้กระสุนขนาด 5.56 x 45 มม. ตามแบบที่ประเทศในNATOให้ความสนใจกัน จึงเกิดโครงการใหม่ G41 ขึ้น  แต่โครงการG11ต้องถูกล้มโครงการเนื่องจาก กองทัพเยอรมนียกเลิกการสั่งซื้อเนื่องจากการตัดงบประมาณกองทัพของสหพันธรัฐเยอรมนี หลังการรวมตัวกันระหว่างเยอรมนีตะวันออก กับ เยอรมนีตะวันตก เป็นประเทศเยอรมนี และ เฮคเลอร์แอนด์คอช ได้ถูกซื้อกิจการโดยบริษัท British Aerospace's Royal Ordnance division ที่รู้จักกันในนาม BAE.
จากนั้น ได้มีความให้ความสนใจในกระสุนขนาด 5.56 มม. NATO มากขึ้น โครงการ G41 จึงถูกยกเลิกโครงการไป จากประสบการณ์ที่ผ่านมา ทำให้ เฮคเลอร์แอนด์คอช ออกแบบปืนชนิดใหม่ ที่มีความทันสมัยมากและใช้กระสุนขนาด 5.56 x 45 มม. NATO นั้นคือโครงการ 50 หรือ HK50 ซึ่งตัวต้นบบนี้ ยังถูกยกให้อยู่ในระดับที่เหนือกว่าปืน Steyr AUGจากประเทศออสเตรีย
ปืน HK50 ได้รับเลือก และมีการสั่งซื้อครั้งแรกกว่า 33,000 กระบอกจากกองทัพเยอรมนีโดยกำหนดให้เก็บรายละเอียดต่างๆของปืนให้ดีขึ้น พร้อมตั้งชื่อใหม่ว่าGewehr 36หรือ G36 ภายหลังการสั่งซื้อ ปืน g36 กว่า17,000 กระบอก ถูกส่งมอบให้กองทัพเยอรมนีเป็นประเทศแรกในนาโตภายในเวลาอันรวดเร็ว ซึ่งได้ส่งมอบไปในช่วงไตรมาสที่สามของปี 1997.
ในเดือนกรกฎาคมปี 1998 G36 ได้รับเลือกให้เป็นปืนไรเฟิลมาตรฐานในกองทัพสเปนเพื่อทดแทนปืน CETME การส่งมอบครั้งแรกที่เกิดขึ้นในช่วงปลายปี 1999. นอกจากนี้สเปนยังได้สิธิบัตรในการผลิตในสเปนภายใต้ใบอนุญาตในโรงงาน อามาส เดอลาโกรุญญา ในเมืองโครูนา, กาลิเซีย.
นอกจากนี้ G36 ยังได้รับอนุญาตให้ผลิตในอุตสาหกรรมทางทหารของประเทศซาอุดีอาระเบียด้วยการถ่ายทอดเทคโนโลยี ซึ่งได้รับการอนุญาตจากเยอรมนี เมื่อวันที่ 30 มิถุนายน 2006 ล็อตแรกของการผลิต G36 ในซาอุดีอาระเบียได้ผลิตที่โรงงาน MIC ในวันที่ 30 มิถุนายน 2009. แต่มี G36 บางส่วนจะยังผลิตโดยเฮคเลอร์แอนด์คออยู่.
Heckler &amp; Koch G36,G36k
ปรากฏการณ์พระจันทร์ยิ้ม
Centrallabthai
ซีเอ็น บลู
อัสปาซียา มาโนส
อัสปาซียา มาโนส ( ประสูติ 4 กันยายน ค.ศ. 1896 ณ กรุงเอเธนส์ ประเทศกรีซ – สิ้นพระชนม์ 7 สิงหาคม ค.ศ. 1972 ณ เมืองเวนิส ประเทศอิตาลี) พระราชชายาในสมเด็จพระราชาธิบดีอเล็กซานเดอร์ที่ 1 แห่งกรีซ เนื่องด้วยเกิดการขัดแย้งกันจากการอภิเษกสมรสของเธอ หลังจากการสวรรคตของพระสวามี เธอจึงมีอิสริยยศเป็นเพียง "เจ้าหญิงแห่งกรีซและเดนมาร์ก" และเธอมิได้รับอิสริยยศเป็น "สมเด็จพระราชินีแห่งกรีซ"
อัสปาซียา มาโนส เป็นธิดาของพันเอกเปตรอส มาโนส กับนางมารีอา อาร์จีโรปูโลส โดยต้นตระกูลของเธอสืบเชื้อสายมาจากตระกูลฟานาริโอต์  ซึ่งเป็นชาวกรีกจากเมืองคอนสแตนตินโนเปิล ต้นตระกูลของเธอสืบเชื้อสายวลัคและกรีกจากคาบสมุทรบอลข่าน โดยเฉพาะในพื้นที่ราชรัฐดานูบ รวมไปถึงเปลาปอนเนสและคอนสแตนตินโนเปิล
ตระกูลของเธอบางส่วนได้เป็นผู้นำสงครามการเรียกร้องอิสรภาพของกรีก และบางส่วนเป็นผู้นำของกลุ่มเฮลเลนิกที่อาศัยในเมืองคอนสแตนตินโนเปิลซึ่งขณะนั้นถูกปกครองโดยจักรวรรดิออตโตมัน และบางส่วนก็ได้เป็นเจ้าในแถบจังหวัดดานูบ เธอจึงเป็นหนึ่งในครอบครัวอภิชนาธิปไตยตระกูลหนึ่งของกรีซ และเธอจึงได้เป็นพระวรราชชายาในสมเด็จพระราชาธิบดีอเล็กซานเดอร์ที่ 1 แห่งกรีซ กษัตริย์แห่งกรีซ แต่เธอก็ไม่ได้รับตำแหน่งอันสูงศักดิ์ในพระราชวงศ์เลย
นอกจากนี้อีเลียนา มาโนส (เกิดในปี ค.ศ. 1971) พระญาติวงศ์ของพระองค์ ได้เสกสมรสกับ เจ้าชายชาลส์ หลุยส์ ดยุกแห่งชาร์ท
เมื่อวันที่ 4 พฤศจิกายน ค.ศ. 1919 เธอได้และสมเด็จพระราชาธิบดีอเล็กซานเดอร์ที่ 1 แห่งกรีซ ได้อภิเษกสมรสกันตามกฎหมายแต่เป็นการลับ การแต่งงานของทั้งคู่ถือเป็นเรื่องที่ไม่สมควร ด้วยเหตุนี้ทั้งสองจึงได้เสด็จไปประทับด้วยกันในกรุงปารีส ด้วยเหตุที่เธอไม่มีอิสริยยศเป็นสมเด็จพระราชินี เธอจึงเป็นที่รู้จักกันในนามของ "มาดามมาโนส" ทั้งที่เธออภิเษกแล้วก็ตาม แต่หลังจากการอภิเษกสมรสได้ไม่นานสมเด็จพระราชาธิบดีอเล็กซานเดอร์ที่ 1 แห่งกรีซก็เสด็จสวรรคต สมเด็จพระราชาธิบดีคอนสแตนตินที่ 1 แห่งกรีซ จึงได้เสด็จนิวัติกลับมาจากการลี้ภัย มาครองราชย์ต่อจากพระราชโอรสที่สวรรคตไปภายในเดือนนั้นเอง และปฏิบัติหน้าที่การปกครองต่อจากพระโอรสต่อไป และหมายความว่า การอภิเษกสมรสของพระโอรสและเธอนั้นไม่ได้รับการยินยอมจากพระราชบิดา ถือเป็นเรื่องที่ผิดกฎหมาย การอภิเษกที่ถือเป็นโมฆะ และพระโอรส-ธิดาที่จะประสูติการเบื้องหน้าที่เกิดหลังจากการมรณกรรมจะถือเป็นบุตรนอกกฎหมาย
ส่วนสมเด็จพระราชินีโซเฟียแห่งกรีซ ได้ออกกฎมณเทียรบาลในเดือนกรกฎาคม ค.ศ. 1922 ให้บุคคลที่จะสามารถขึ้นครองราชย์เป็นพระมหากษัตริย์ต้องอภิเษกสมรสกับเจ้าหญิงที่มีพื้นฐานมาจากพระบรมวงศานุวงศ์พระราชวงศ์เท่านั้น กฎที่ออกมานี้มีผลย้อนหลังด้วย เพราะฉะนั้นสมเด็จพระราชาธิบดีคอนสแตนตินที่ 1 แห่งกรีซ จึงได้มีพระบรมราชโองการออกพระราชกฤษฎีกาฉบับวันที่ 10 กันยายน ค.ศ. 1922 ในกรณีของสมเด็จพระราชาธิบดีอเล็กซานเดอร์ที่ 1 กับอัสปาเซีย ต่อแต่นี้ไปเธอและพระราชโอรส-ธิดา จะมีพระอิสริยยศเป็น "เจ้าหญิงแห่งกรีซและเดนมาร์ก" ในระดับ "Royal Highness" ซึ่งคำนำหน้าพระนามถือเป็นเรื่องปกติในพระราชวงศ์กรีซ ซึ่งเป็นสาขาของพระราชวงศ์เดนมาร์ก
ประสูติกาลพระราชธิดา.
หลังจากการสวรรคตของพระสวามี อัสปาเซียได้ให้ประสูติกาลพระราชธิดา พระนามว่า เจ้าหญิงเล็กซานดราแห่งกรีซและเดนมาร์ก ที่เมืองตาตอย เมื่อวันที่ 25 มีนาคม ค.ศ. 1921 เมื่อพระราชธิดาเจริญวัยขึ้น ก็ได้อภิเษกสมรสกับสมเด็จพระราชาธิบดีปีเตอร์ที่ 2 แห่งยูโกสลาเวีย
อย่างไรก็ตามอัสปาเชีย มาโนส ก็เป็นพระมารดาในพระราชธิดาแห่งราชวงศ์กลึคส์บวร์คสายกรีซ ที่มีเชื้อสายกรีกเช่นเดียวพระราชวงศ์อื่นในยุโรปช่วงคริสต์ศตวรรษที่ 20 ขณะที่ราชวงศ์กลึคส์บวร์คส่วนใหญ่มีเชื้อสายเยอรมัน
หลังจากพระราชธิดาอเล็กซานดราได้อภิเษกสมรสแล้ว พระราชธิดาและพระชามาดา (ลูกเขย) ได้มีปัญหาสุขภาพ การเงิน ครอบครัว อัสปาเซียจึงทำหน้าที่อภิบาลพระนัดดา เจ้าฟ้าชายอเล็กซานเดอร์ มกุฎราชกุมารแห่งยูโกสลาเวีย พระองค์มีความปลื้มปิติที่ยังมีพระชนม์ทันได้เห็นพระนัดดาอเล็กซานเดอร์อภิเษกสมรสกับมาเรีย ดา กลอเรียแห่งออร์เลออง-บรากันซา
อัสปาซียา มาโนส เจ้าหญิงแห่งกรีซและเดนมาร์ก สิ้นพระชนม์เมื่อวันที่ 7 สิงหาคม ค.ศ. 1972 ณ เมืองเวนิส ประเทศอิตาลี สิริพระชนมายุได้ 75 ปี ซึ่งแต่เดิมได้ทำการฝังพระศพที่เกาะซานมีเกเลใกล้กับเมืองเวนิส ต่อมาได้มีการนำพระศพของพระองค์ไปฝัง ณ สุสานหลวงตาตอยใกล้กับเดเกเลีย  ซึ่งตั้งอยู่ทางตอนเหนือของกรุงเอเธนส์ประมาณ 23 กิโลเมตร
รายชื่อภาพยนตร์ไทย พ.ศ. 2554
รางวัลภาพยนตร์ไทยประจำปี พ.ศ. 2554/2011
รายชื่อภาพยนตร์ไทย ที่ออกฉายครั้งแรกในปี พ.ศ. 2554/2011 เรียงตามวันฉาย
เจ้าหญิงอลิซแห่งแบ็ตเต็นเบิร์ก
สำนักวิชาเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยพะเยา
สำนักวิชาเทคโนโลยีสารสนเทศและการสื่อสาร มหาวิทยาลัยพะเยา
Hetalia
สำนักวิชาวิทยาการจัดการและสารสนเทศศาสตร์ มหาวิทยาลัยพะเยา
สำนักวิชาวิทยาศาสตร์การแพทย์ มหาวิทยาลัยพะเยา
สำนักวิชาวิทยาศาสตร์และเทคโนโลยี มหาวิทยาลัยพะเยา
สำนักวิชาวิศวกรรมศาสตร์ มหาวิทยาลัยพะเยา
สำนักวิชาศิลปศาสตร์ มหาวิทยาลัยพะเยา
สำนักวิชาสหเวชศาสตร์ มหาวิทยาลัยพะเยา
แพทย์หญิงพันทิวา สินรัชตานันท์ เกิดวันที่ 23 กรกฎาคม พ.ศ. 2493 เป็นนักร้องชาวไทย เกิดที่ ตำบลระแหง อำเภอเมือง จังหวัดตาก เจ้าของรางวัลทีวีตุ๊กตาทองมหาชน 2 ปี ซ้อน,
นักร้องยอดนิยมแผ่นเสียงทองคำพระราชทาน
รางวัลพระพิฆเนศทอง 2535,
รางวัลแพทย์ต้นแบบ (25 คน) ในวาระฉลอง 50 ปี แพทยสภา 2561,
รางวัลวิทยานิพนธ์ดีเด่น เพลงการเมือง 2547 ปปร สถาบันพระปกเกล้า,
รางวัลกรังปรีช์ และ นักร้องยอดนิยม Thailand Popular Song Festival 2527 เพลงสู่สันติภาพ
เป็นตัวแทนประเทศไทย ไป Tokyo World Popular Song Festival
และ Kuala Lumpur World Kite Popular Song Festival
และรางวัลเพลงดีเด่น สองรางวัลในเพลง เพลินไพร, ชีวิต
รางวัลชนะเลิศเพลง โดมเริงใจ รางวัลรองชนะเลิศ เพลง เลือดธรรมศาสตร์ไม่จาง งาน 50 ปี ธรรมศาสตร์
รางวัลรองชนะเลิศ เพลงออมสิน 72 ปี
รางวัลรองชนะเลิศ เพลงประจำจังหวัด สงขลา
รางวัลที่สามในงานวาดภาพ ระดับประถมต้น จัดโดยกระทรวงศึกษาธิการ สมัย มล. ปิ่น มาลากุล แสดงในบริเวณรร เตรียมอุดมศึกษา พญาไท 2503 งานแสดงศิลปะหัตถกรรมนักเรียน เมื่ออายุ 10 ปี
พันทิวา มีบิดาชื่อ แต้เที๊ยะลิ้น เป็นชาวจีนแต้จิ๋ว จากซัวเถามาตั้งรกรากที่ประเทศไทย ก่อนเปลี่ยนชื่อเป็น เธียร สินรัชตานันท์ ส่วนมารดาชื่อ จงจิตร สุทธินันท์ สินรัชตานันท์ เป็นชาวกรุงเทพฯ เป็นคนเล็กสุด มีพี่ 4 คน
งานร้องเพลงจนก้าวสู่ศิลปินมืออาชีพ ตำนานเพลงเทพธิดาดอย.
เริ่มต้นการร้องเพลงในโรงเรียนอนุบาล แสดงละครและระบำในงานโรงเรียนทุกปี ร้องเพลงพระราชนิพนธ์ ในงานระดับจังหวัด ประกวดระดับมหาวิทยาลัยในตำแหน่งนักร้องนำวงดนตรี The Science ได้รับรางวัลวงดนตรีชนะเลิศของมหาวิทยาลัยเชียงใหม่ 2513 จากการชักนำไปออกรายการร้องเพลงทีวีช่อง 4 บางขุนพรหม โดยศาสตราจารย์ นายแพทย์ พูนพิศ อมาตยกุล บันทึกเสียงร้องเพลงไทยเดิมชุดลาวดวงเดือน เป็นครั้งแรก
ชุดที่สองคือเพลงของ ว.วัชญาน์ ชุด เธอรักฉันอย่างไร เพลงลาแล้วดวงใจ เธอโด่งดังจากเพลง "เทพธิดาดอย" ซึ่งแต่งเพลงโดย น.พ. วราวุธ สุมาวงศ์ (หรือนามปากกา วราห์ วรเวช) ในปี 2523 และนำไปสร้างเป็นภาพยนตร์ในชื่อเรื่องเดียวกัน โดย จิรบันเทิงฟิล์ม ของ จีรวรรณ กัมปนาทแสนยากร นำแสดงโดย ไกรสร แสงอนันต์, เนาวรัตน์ ยุกตะนันท์ เพลงเทพธิดาดอย ถูกใช้เป็นเพลงประกวดชิงชนะเลิศหลายรายการทางทีวี เช่น Golden Song และบันทึกเสียง cover โดยนักร้องทุกช่วงเวลาโดยกลายเป็นเพลง สำหรับการแสดงของเด็กนักเรียนทั่วประเทศไทย เพลงคนจนไม่มีสิทธิ์เจ็บป่วย รับรางวัลนักร้องแผ่นเสียงทองคำพระราชทาน ในอัลบัม พันทิวา Chorus ร้องกับนักร้องประสานเสียงวงทหารเรือ
เธอออกแผ่นเสียงอัลบั้มเต็มชื่อชุด "วิมานทราย" ประพันธ์โดย วราห์ วรเวช และ เรียบเรียงเสียงประสานโดยพิมพ์ปฏิภาณ พึ่งธรรมจิต บันทึกเสียงกับทาง อีเอ็มไอ (ประเทศไทย) ในชื่อชุด "เดินชมดอย" ประพันธ์โดย วินัย รุ่งอนันต์บันทึกเสียงเพลงชุดสุนทราภรณ์ สองชุด คือ หงษ์เหิร และ หงษ์สบัดบาป กับค่ายเพลง เมโทร พ.ศ. 2526
2526 ไพบูลย์ ดำรงค์ชัยธรรม ชวนเซ็นต์สัญญา ให้เธอเป็นนักร้องคนแรกที่แกรมมี่ ภายใต้การดำเนินงานของเรวัต พุทธินันทน์ ออกผลงานในชื่อชุด "นิยายรักจากก้อนเมฆ" เป็นผลงานการเขียนคำร้องทั้งชุดโดย บุษบา ดาวเรือง ดนตรีและทำนองประพันธ์โดย วิชัย อึ้งอัมพร และควบคุมการผลิตโดย เรวัต พุทธินันทน์ เพลง "นิยายรักจากก้อนเมฆ" ได้รับการตอบรับที่ดีจากผู้ฟังทางวิทยุ ในปี พ.ศ. 2528 ออกผลงาน งานเขียนคำร้องโดย กรวิก และ พนัส หิรัญกสิ ดนตรีเรียบเรียงเสียงประสานโดย ปราจีน ทรงเผ่า ควบคุมการผลิตโดย เรวัต พุทธินันทน์พ.ศ. 2535 ขับร้องเพลงพระราชนิพนธรภิรมย์รัก และ Love story ในชุดวงดุริยางค์ทหารบก
เธอเป็นหนึ่งในนักร้องหญิงที่ร่วมขับร้องเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550
ขับร้องเพลงพระราชนิพนธ์ ถวายหลายครั้ง ขณะทรงพระประชวลประทับในศิริราช โดยถ่ายทอดสดจากหอสมุดดนตรีภูมิพล ในหอสมุดแห่งชาติ
ร้องเพลงการกุศลในวาระเฉลิมพระเกียรติ์หลายครั้ง เช่น เพลงฝนหลวงพระราชทาน, เพลินภูพาน, อัครศิลปิน
ได้ร้องเพลงประจำสถาบันหลายแห่ง เช่น เพลงชุดมหิดล, จุฬา, ธรรมศาสตร์, เชียงใหม่, รามคำแหง, ราชพฤกษ์ บูรพา, ศิริราช, รามาธิบดี, ธรรมะสันติอโศก และเพลงประจำโรงเรียน ต่างๆหลายแห่ง
ได้แต่งเพลงและร้องในพิธีเปิดการแข่งขันกีฬามหาวิทยาลัยนานาชาติ ครั้งที่10 สนามกีฬารามคำแหง ถ่ายทอดสด
เพลงมาร์ชปณิธานราม ร่วมแต่งกับ ชัยรัตน์ วงศ์เกียรติ์ขจร และ ดร.ศรีจักร วัชรเกียรติ์
ร้องเพลงในภาพยนตร์ เทพธิดาดอย และ สาวบ้านนอกเข้ากรุง ในภาพยนตร์ ดาวเคียงเดือน
ร้องเพลงในละครช่อง3 เรื่องหมอบ้านนอก
แสดงละครร้อง ร่วมกับ สุเทพ วงศ์ กำแหง ศรีสุดา รัชตะวรรณ พรเทพ เทพรัตน์ เวทีธรรมศาสตร์ งานหารายได้มอบวิทยาลัยเพาะช่าง
รวมผลงานร้องเพลงบันทึกแผ่นเสียง และบันทึกการแสดงสด ไม่น้อยกว่า 300+++ เพลง
งานบันทึกเสียง ล่าสุด ชื่อเพลง สายลม ประกอบละคร บุญผ่อง ทางช่อง Thai PBS ทำนองของ Hideki Mori
เพลง อินทนนท์ 2564
งานแสดงสดร่วมกับศิลปินระดับประเทศ อาวุโสและต่างรุ่นมากมาย ออกอากาศในโทรทัศน์ทุกช่อง
ร่วมแสดงกับวง Royal Bangkok Symphony Orchestra
Thailand Symphony Orchestra
วงดุริยางค์สากล กรมศิลปากร
วงดุริยางค์สากลทหารเรือ
วงดุริยางค์สากล ทหารบก
วงดุริยางค์สากล ทหารอากาศ
วงดนตรีใหญ่ สุนทราภรณ์
วงดนตรีกรมประชาสัมพันธ์
วงดนตรี กาญจณผลิน
และแสดงสดทุกเวทีทั้งในกรุงเทพและต่างจังหวัด หลายปี กับวง จิตราทัศน์ ดำเนินการโดย จิตรา -นิทัศน์ ละอองศรี
งานสอน ถ่ายทอดศิลปะ.
สอนการร้องเพลงเพื่อสุขภาพ การพัฒนาบุคคลิกภาพด้วยการฝึกร้องเพลง ให้องค์กร เช่น
บริษิทน้ำมันบางจาก
เดินสายร้องเพลงและบรรยาย ร่วมกับ ชินกร ไกรลาส เพื่อสร้างแรงบันดาลใจให้เยาวชนต่างจังหวัด
เดินสายร้องเพลงและบรรยาย กับ ศุ บุญเลี้ยง และโกไข่
บรรยายร่วมกับ อดีตท่านทูตไทยในเปรู กำธร สิทธิโชคต์ เรื่องการพัฒนาบุคคลิกภาพในนักศึกษาแพทย์ปีสุดท้าย คณะแพทยศาสตร์ มหาวิทยาลัยเชียงใหม่
สอนการฝึกร้องเพลง Karaoke ให้กับผู้สมัครเรียนในกลุ่มครั้งละ 30 คนในวันหยุดเสาร์-อาทิตย์ ร่วมกับ ศุ บุญเลี้ยง และ โกไข่ จัดต่อเนื่องเดือนละ1-2 วัน
เปิดสอนร้องเพลงทาง Youtube เป้าหมายสอนเพลงเด็กเล็ก
งานแสดงในต่างประเทศ.
เดินทางไปสหรัฐอเมริกา สองครั้ง ครั้งละ สองเดือน
จัดงานร้องเพลงการกุศลให้ชาวไทยในสหรัฐอเมริกา กับ เพ็ญศรี พุ่มชูศรี
สวลี ผกาพันธ์ รุ่งฤดี แพ่งผ่องใส
มีศักดิ์นาครัตน์ และอดิเรก จันทร์เรือง
พร้อมด้วย สุวัฒน์ วรดิลก นายกสมาคมนักเขียน
การประกวดเพลง Tokyo World Popular Song Festival 1984 การประกวดเพลง Kuala lampur World Kite Song Festival 1984
จิตรอาสา.
ร่วมกับจักษุแพทย์ เดินทางไปผ่าตัด ตรวจ รักษา โรคตา ในถิ่นธุรกันดาน อำเภอแก่งหางแมว จันทบุรี
และ สนับสนุนโดย สโมสรโรตารี่ ภาคต่างๆ หลายครั้ง
สอนการร้องเพลง ดนตรีบำบัด ให้ผู้ป่วย และประชาชนทั่วไป
ร่วมสร้างสรรค์ YouTube Live ผลิตเพลงไทย กับศิลปินหลายรุ่น ร่วมกับคนตาบอด เพื่อการสาธารณะกุศล
เก็บเพลงในเทปเก่ามาลงใน Computer and YouTube/Facebook เพื่ออนุรักษ์ไม่ให้เลือนหายไปเพราะวัสดุเสื่อมคุณภาพ
ทำหนังสือเสียง Free ลงใน YouTube
ศิลปินเพลงที่เคยร่วมงานสร้างสรรค์ด้านดนตรี นักร้อง นักแต่งเพลง เรียบเรียงเสียงประสาน (มีรายชื่อเพิ่มอีก)
แก้ว อัจฉริยะกุล
กมล ทัพคัลไลย
จินตนา สุขสถิตย์
จงรักษ์ จันทร์คณา
ชาลี อิทรวิจิตร
ชินกร ไกรลาศ
ชัยรัตน์ วงศ์เกียรติ์ขจร
ชอุ่ม ปัญจพรรค์
นคร มงคลายน
นรอรรถ จันทร์กลำ
มรว.ถนัดศรี สวัสดิวัฒน์
บุษบา ดาวเรือง
ป. ชื่นประโยชน์
ประสิทธิ์ พยอมยงค์
ประยงค์ ชื่นเย็น
ปราจีน ทรงเผ่า
ประพันธ์ พุ่มชาวสวน
ปรีชา เมตไตรย์
ปฏิพลเหมวรานันท์
ดาวใจ ไพจิตร
ดนุพล แก้วกาญจน์
ดนัย วิไลพันธ์
ทนงศักดิ์ ภักดีเทวา
ทิพวัลย์ ปิ่นภิบาล
ทรงวุฒิ จรูญเรืองฤทธิ์
เธียรชัย สุขเที่ยง
นิทัศน์ ละอองศรี
พรพิรุณ
พรานบูรณ์
พรเทพ เทพรัตน์
แมนรัตน์ ศรีกรานนท์
รักษ์ รักพงษ์
รุ่งฤดี แพ่งผ่องใส
เรวัต พุทธินันท์
ล้วน ควันธรรม
ศรีสวัสดิ์ วิจิตรวาทการ
ศรีจักร์ วัชรเกียรติ์
ศุ บุญเลี้ยง
สุริยัน รามสูตร
เสกสรรค์ สอนอิ่มศาสตร์
สุรพล แสงเอก
สุรพล โทณวนิก
สุเทพ วงศ์กำแหง
สุวัจชัย สุทธิมา
สวลี ผกาพันธ์
สมาน นภายน
สมานกาญจนผลิน
สันติ เศวตวิมล
เวส สุนทรจามร
วราห์ วรเวช
วิรัช อยู่ถาวร
วีระ ปัทมะ
วิชัย อึ้งอัพร
วินัย รุ่งอนันต์
ว.วัชญาณ์ (วารุณี วิชัยพรหม)
เอื้อ สุนทรสนาน
อดิเรก จันทร์เรือง
อัศนี พลจันทร์
พ.ญ.พันทิวา สินรัชตานันท์
จตุพล ภูอภิรมณ์
เฮตาเลีย เวิร์ล ซีรีส์
สปีกนาว
สปีกนาว  เป็นสตูดิโออัลบั้มที่สามของนักร้องนักแต่งเพลงชาวอเมริกัน เทย์เลอร์ สวิฟต์ ออกจำหน่ายวันที่ 25 ตุลาคม ค.ศ. 2010 ผ่านสังกัดบิกแมชีนเรเคิดส์ การผลิตอัลบั้มเริ่มขึ้นระหว่าง ค.ศ. 2009-2010 ที่ห้องอัดเสียงหลายแห่ง และบันทึกเสียงโดยสวิฟต์ และนาธาน แชปแมน สวิฟต์เขียนเพลงเองทั้งอัลบั้มเช่นเดียวกับอัลบั้มก่อนหน้า "เฟียร์เลส" (2008) สปีกนาวเพิ่มรูปแบบแนวเพลงคันทรีป็อปจากอัลบั้มก่อนหน้า และนำเสนอเนื้อหาในเนื้อเพลงเกี่ยวกับความรัก ความใคร่ และความอกหัก
อัลบั้ม "สปีกนาว" ได้รับการตอบรับทั่วไปในด้านบวก นักวิจารณ์ยกย่องการแต่งเพลงและเนื้อหาเพลงของสวิฟต์ เพลงได้เข้าชิงรางวัลแกรมมีสาขาอัลบั้มเพลงคันทรียอดเยี่ยม เป็นครั้งที่สองหลังจากได้รับรางวัลเมื่ออัลบั้มเฟียร์เลส นีกวิจารณ์เพลงหลายคนและสื่อหลายแหล่งรวมอัลบั้มสปีกนาวไว้ในรายชื่อประจำปี อัลบั้มมีซิงเกิล 6 เพลง ทุกเพลงได้รับการรับรองแพลตินัมอย่างน้อยหนึ่งครั้งจากสมาคมผู้ประกอบกิจการเพลงของสหรัฐอเมริกา (RIAA) สวิฟต์สนับสนุนอัลบั้มผ่านทัวร์คอนเสิร์ตสปีกนาวเวิลด์ทัวร์ กลายเป็นทัวร์คอนเสิร์ตของศิลปินคันทรีที่ทำรายได้ได้สูงสุดเป็นอันดับที่สาม ทำรายได้ได้ 123 ล้านดอลลาร์สหรัฐ
อัลบั้ม "สปีกนาว" เปิดตัวที่อันดับหนึ่งบนชาร์ตบิลบอร์ด 200 เป็นอัลบั้มที่สองของสวิฟต์ที่ขึ้นอันดับหนึ่งในสหรัฐอเมริกา ยอดขายสัปดาห์แรก 1,047,000 อัลบั้ม เป็นการเปิดตัวที่ยิ่งใหญ่อันดับที่ห้าในประวัติศาสตร์สำหรับศิลปินหญิง และใหญ่เป็นอันดับที่สามในฐานะอัลบั้มเพลงคันทรี อัลบั้มสร้างประวัติศาสตร์ทำยอดขายในสัปดาห์เดียวได้มากที่สุดโดยศิลปินคันทรีหญิง นับถึง ค.ศ. 2014 สปีกนาวมียอดขายสูงสัปดาห์เดียวอยู่อันดับที่ 17 ในประวัติศาสตร์สหรัฐอเมริกา อัลบั้มประสบความสำเร็จในต่างประเทศ ขึ้นสิบอันดับแรกในหลายประเทศ ได้แก่ ออสเตรเลีย แคนาดา และสหราชอาณาจักร อัลบั้มยังได้รับการรับรองสี่ครั้งจากสมาคมผู้ประกอบกิจการเพลงของสหรัฐอเมริกา (RIAA) และนับถึงเดือนมกราคม ค.ศ. 2015 อัลบั้มขายได้ 4.5 ล้านอัลบั้มในสหรัฐอเมริกา เป็นอัลบั้มที่ทำยอดดาวน์โหลดสูงสุดเป็นอันดับที่ 10 ตลอดกาล
สปีกนาวยังถูกรวมในรายชื่อ "50 อัลบั้มเพลงของศิลปินหญิงยอดเยี่ยมตลอดกาล" ตีพิมพ์โดยนิตยสาร"โรลลิงสโตน" ใน ค.ศ. 2012 อยู่อันดับที่ 45 ทำให้สวิฟต์ ซึ่งยังมีอายุ 22 ปีในขณะนั้น เป็นศิลปินที่อายุน้อยที่สุดที่อยู่ในรายชื่อดังกล่าว
ทุกเพลงแต่งโดยเทย์เลอร์ สวิฟต์ และผลิตโดยนาธาน แชปแมน
เทวดาตกสวรรค์
เทวดาตกสวรรค์ เป็นละครโทรทัศน์ไทย ประพันธ์โดย ประภาส ชลศรานนท์ ถูกนำมาสร้างเป็นละครโทรทัศน์และภาพยนตร์แล้ว 4 ครั้ง
ครั้งแรกออกอากาศครั้งแรกวันที่ 4 สิงหาคม - 12 กันยายน พ.ศ. 2529 ทางช่อง 9 อ.ส.ม.ท. ผลิตโดย ไนท์สปอตโปรดักชั่น และ เจเอสแอล ต่อมาในปี พ.ศ. 2532 ไฟว์สตาร์โปรดักชั่น ได้นำมาทำเป็นภาพยนตร์ไทย โดยมี ชนะ คราประยูร เป็นผู้กำกับภาพยนตร์ และสร้างเป็นละครอีก 2 ครั้ง คือในปี [[พ.ศ. 2541] ออกอากาศเดือนตุลาคม - พฤศจิกายน ทาง [[ททบ.5]] โดย [[เทเลไฟฟ์]] และ โซพ โอเปอรเรชั่น และในปี [[พ.ศ. 2559]] สร้างโดย [[ช่อง 8|Talent 1 Movie Studio]] เดิมมีแผนออกอากาศทาง [[เวิร์คพอยท์ทีวี]] ในปีเดียวกัน แต่จากความล่าช้าในการดำเนินงานประกอบกับเวิร์คพอยท์เริ่มลดการผลิตละครลง ทำให้ใน พ.ศ. 2562 เวิร์คพอยท์ทีวีได้ขายสิทธิ์การออกอากาศละครเรื่องนี้ให้ [[เดอะ วัน เอ็นเตอร์ไพรส์]] นำมาออกอากาศทาง [[ช่องวัน]] แทนในชื่อใหม่คือ "The Answer of Heaven คำตอบสำหรับสวรรค์"
ผู้แสดงนำเรื่อง เทวดาตกสวรรค์ ในครั้งแรก ได้แก่ [[ธเนศ วรากุลนุเคราะห์]] ในบทเทวดาตกสวรรค์นามว่า "เทพ" [[พงษ์พัฒน์ วชิรบรรจง]] ในบท "แอ๊ด" นักข่าวหนุ่มไฟแรง [[พรสุดา ต่ายเนาว์คง]] ในบท "ดอกแก้ว" หญิงสาวตาบอด เมื่อเป็นภาพยนตร์ได้เปลี่ยนผู้แสดงเป็น [[สถาพร นาควิลัย]] [[สันติสุข พรหมศิริ]] [[จินตหรา สุขพัฒน์]] ละครโทรทัศน์ครั้งที่สองเป็น [[ศักดิ์สิทธิ์ แท่งทอง]] [[สัญญา คุณากร]] [[เชอรี่ ผุงประเสริฐ]] และละครโทรทัศน์ครั้งที่สามเป็น [[ซันนี่ สุวรรณเมธานนท์]] [[กันต์ กันตถาวร]] และ [[พิมดาว พานิชสมัย]] ตามลำดับ มีเพลงนำชื่อเดียวกับเรื่องซึ่งแต่งโดย ประภาส ชลศรานนท์ ยกเว้นฉบับภาพยนตร์ แต่งดนตรีประกอบโดย [[จำรัส เศวตาภรณ์]]